Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
29 พ.ย. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 4.43 จุด (0.27%) ปิดภาคเช้าที่ 1,645.06 จุด ด้วยมูลค่าการซื้อขาย 18,462.19 ล้านบาท
Most Positive Impact: PTT (+1.4 จุด), AOT (+0.7 จุด), MTC (+0.52 จุด)
Most Negative Impact: ADVANC (-0.87 จุด), CPF (-0.42 จุด), IVL (-0.27 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นพร้อมกับตลาดหุ้นส่วนใหญ่ในภูมิภาคที่ปรับตัวเพิ่มขึ้น เช่น อินโดนีเซีย(+1.47%) ฟิลิปปินส์(+1.06%) อินเดีย(+0.96%) มาเลเซีย(+0.88%) สิงคโปร์(+0.74%) ออสเตรเลีย(+0.61%) เป็นต้น สำหรับ SET Index กลุ่มที่ปรับตัวเพิ่มขึ้นวันนี้ได้แก่ กลุ่มพลังงาน(+2.03 จุด) การเงิน(+0.85 จุด) อสังหาฯ(+0.73 จุด) และกลุ่มขนส่ง(+0.57 จุด) ส่วนกลุ่มที่ถ่วงดัชนีคือ กลุ่มสื่อสาร (-0.86 จุด)
หลังจากประธาน FED ส่งสัญญาณชะลอการขึ้นดอกเบี้ย และการตัดสินใจเกี่ยวกับนโยบายทางการเงินจะอิงจากข้อมูลมากขึ้น เช่น GDP CPI PCE เป็นต้น ตลาดหุ้นสหรัฐตอบรับทางบวกทันที Dow Jones ปิดบวก 2.5% ส่วนวันนี้ฝั่ง EM ก็ปรับตัวเพิ่มขึ้นตั้งแต่เปิดตลาด รวมถึง SET Index เนื่องจากประเด็นดังกล่าวช่วยลดความกังวลเรื่องเงินทุนไหลออก
พรุ่งนี้แบงก์ชาติไทยจะมีการรายงานตัวเลขเศรษฐกิจประจำเดือน พ.ย. ซึ่งเป็นข้อมูลที่ใช้อิงการกำหนดนโยบายการเงินวันที่ 19 ธ.ค. ทาง KS research ยังคงมุมมองไม่ขึ้นดอกเบี้ยในปีนี้
กลยุทธ์การลงทุนระยะสั้นเก็งหุ้นที่ได้รับประโยชน์จากน้ำมันขาลง เช่น PTG AAV และขายทำกำไรช่วงใกล้การประชุม OPEC(ก่อนวันที่ 6 ธ.ค.) ส่วนระยะกลางถึงยาวรอดูผลการเจรจาระหว่างสหรัฐและจีนสุดสัปดาห์นี้ก่อน
วันนี้จะมีการรายงาน Core PCE ประจำเดือน ต.ค. ของสหรัฐ โดยตลาดคาดไว้ที่ 2.0% YoY และในวันพรุ่งนี้จีนจะมีการรายงาน PMI ภาคการผลิตของจีนประจำเดือน พ.ย. ซึ่งน่าจะออกมาที่ 50.6 สุดท้ายติดตามรายงานการประชุม FOMC
หุ้นแนะนำ ADVANC PTG SAWAD